Velkommen til Jostein Flos spisskole: Strømsgodsets sportssjef og tidligere storspiss Jostein Flo, har jobbet med angriperne én gang i uken etter 2-1-tapet mot Aalesund i midten av august.

SIF-spissene hadde da hatt problemer foran motstanderens mål etter at Marvin Ogunjimi ble skadet.

Men i løpet av de siste ukene har drammenserne vunnet tre strake seriekamper og scoret elleve mål - seks av dem av Godsets spisser.

DT Fotball: Se videoen øverst i saken og lær et par ting av den tidligere Molde, Lierse, Sogndal, Sheffield United og Strømsgodset-spissen.

Nå har riktignok Strømsgodset hentet både Marcus Pedersen og Marco Tagbajumi, som begge har funnet veien til nettmaskene, men 50-åringen fra Stryn har likevel trykket på noen riktige knapper.

Bonusklipp: I videoen under avslører Flo hvordan han scoret på 41 av 42 straffespark som Godset-spiss

Ydmyk som han er, vil han ikke ha noe av æren, men han var meget engasjert da han og Drammens Tidende lagde «Jostein Flos spisskole» på Marienlyst onsdag.

Mannen, som har scoret hundrevis av mål i løpet av karrieren, har tre punker han anser som meget viktige for en spiss.

Disse, pluss flere tips får du hvis du ser videoene i denne saken.